На основу члана 121. Закона o становању и одржавању зграда („ Службени гласник РС“ 104/2016, 9/2020), члана 40. став 1. тачка 23. Статута општине Косјерић („Службени лист општине Косјерић “, број 3/19), Скупштина општине Косјерић, на седници одржаној дана 6. септембра 2021. године, донела је:

**ИЗМЕНЕ И ДОПУНЕ**

**ПРАВИЛНИКА О СТАМБЕНОЈ ПОДРШЦИ, ПОСТУПКУ, КРИТЕРИЈУМИМА И МЕРИЛИМА ЗА ПРУЖАЊЕ СТАМБЕНЕ ПОДРШКЕ НА ТЕРИТОРИЈИ ОПШТИНЕ КОСЈЕРИЋ**

Члан 1

Мења се Правилник о стамбеној подршци, поступку, критеријумима и мерилима за пружање стамбене подршке на територији општине Косјерић „Службени лист општине Косјерић“ број 6/19 (у даљем тексту Правилник), тако што се члану 3. став 4. Правилника који гласи: Категорије корисника стамбене подршке према којима се дефинишу програми стамбене подршке, додају тачке 9 и 10 које гласе:

* Лице без стана које припада категорији једнородитељске породице (дефинисане чл. 28. Закона о финансијској подршци породици са децом);
* Лице без стана чији укупни нето приход породичног домаћинства не прелази нето износ минималне загарантоване зараде.

Члан 2

Тачка 20. став 1. мења се и гласи:

Одлуку о покретању поступка пружања стамбене подршке на територији општине Косјерић, доноси Општинко веће општине Косјерић.

Члан 3

Ова одлука ступа на снагу осмог дана од дана објављивања у ''Службеном листу општине Косјерић.''

**СКУПШТИНА ОПШТИНЕ КОСЈЕРИЋ**

**Дана 6. септембра 2021.г.**

Број: 360-3/2021

Председник Скупштине,

Татјана Коковић

Секретар Скупштине,

Јовиша Лазаревић

**О б р а з л о ж е њ е**

**Правни основ:** Скупштина општине Косјерић усвојила је Правилник о стамбеној подршци, поступку, критеријумима и мерилима за пружање стамбене подршке на територији општине Косјерић објављен у „Службени лист општине Косјерић“ број 6/19.

Правни основ за доношење Правилника о стамбеној подршци, поступку, критеријумима и мерилима за пружање стамбене подршке, садржан је у члану 121 Закона o становању и одржавању зграда („Службени гласник РС“ 104/16) који прописује да је област стамбене подршке у надлежности јединице локалне самоуправе.

Разлози за доношње измена и допуна Правилника:

У току припреме измене и допуне ове одлуке Комисија за спровођење поступка доделе стамбене подршке (Стамбена комисија), формирана Решењем председника Општине број 360-00001/2021 од 10.03.2021.г. оценила је да је потребно проширити категорију корисника стамбене подршке. Изменама и допунама ове Одлуке додата су лица без стана која припадају категорији једнородитељске породице, дефинисана чл. 28. Закона о финансијској подршци породици са децом- Једнородитељска породица у смислу овог закона, јесте породица у којој један родитељ самостално врши родитељско право, под условом: 1) да је други родитељ непознат;

2) да је други родитељ преминуо, а није остварено право на породичну пензију;

3) да је други родитељ постао потпуно и трајно неспособан за рад, а није стекао право на пензију;

4) да је други родитељ преминуо, а остварено је право на породичну пензију;

5) да је други родитељ на издржавању казне затвора дуже од шест месеци;

6) да други родитељ не врши родитељско право по одлуци суда;

7) да други родитељ не доприноси издржавању детета, а извршење обавезе издржавања није било могуће обезбедити постојећим и доступним правним средствима и поступцима.

Не сматра се једнородитељском породицом, у смислу овог закона, породица у којој је родитељ који је самостално вршио родитељско право, по престанку раније брачне, односно ванбрачне заједнице, засновао нову брачну, односно ванбрачну заједницу.

Истом члану додата је и тачка 10 да лице без стана чији укупни нето приход породичног домаћинства не прелази нето износ минималне загарантоване зараде. Закону о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење), који прописује минималац као врсту сигурности за запослене.

Из горе наведених разлога предлаже се усвајање измена и допуна Одлуке.

Одељење за послове органа општине, општу управу, заједничке послове и друштвене делатности