ОПШТИНА КОСЈЕРИЋ

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ**

**ОПШТИНА КОСЈЕРИЋ\_\_\_**

**За период од 01.01.2021 до 30.06.2021.**

Косјерић, 23.08.2021. година

**УВОД**

Правни основ за израду Информације о степену усклађености планираних и реализованих активности из програма пословања јавних предузећа чији је оснивач општина Косјерић за период од 01.01. до 30.06.2021. године (у даљем тексту: Информација) је члан 64. став 2. Закона о јавним предузећима (''Службени гласник Републике Србије'', бр. 15/16) измене и допуне Закона о локалној самоуправи. На основу тромесечних извештаја о реализацији годишњег односно трогодишњег програма пословања јавних предузећа, надлежни орган јединице локалне самоуправе сачињава и доставља министарству информацију о степену усклађености планираних и реализованих активности. Чланом 46. Законао локалној самоуправи („Службени гласник РС“, бр. 129/2007, 83/2014 - др. закон, 101/2016 - др. Закон) је прописано да Општинско веће подноси тромесечни извештај о раду јавних предузећа скупштини општине, ради даљег извештавања у складу са законом којим се уређује правни положај јавних предузећа - Закона о јавним предузећима (''Службени гласник Републике Србије'', бр. 15/16).

Информација је сачињена на основудостављених извештајa Општинској управи Косјерић – Одељењу за привреду, ЛЕР, буџет и финансије о реализацији Годишњег програма пословања, од стране јавних предузећа, уз пропратно писмо и акт надлежног органа о усвајању извештаја за период од 01.01. до 30.06.2021. године, у складу са чланом 63. Закона о јавним предузећима, (''Службени гласник Републике Србије'', бр. 15/16).

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоуправе:ОПШТИНА КОСЈЕРИЋ

Контакт подаци: Олге Грбић 10, Косјерић

ПИБ:101090852

Матични број:07357826

Шифра делатности:8411

**IIСПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦA ЛОКАЛНЕ САМОУПРАВЕ:**

*1. КОМУНАЛНО ЈАВНО ПРЕДУЗЕЋЕ „ЕЛАН“ КОСЈЕРИЋ*

*2. ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ*

*3. ЈКП РЕГИОНЛАНИ ЦЕНТАР ЗА УПРАВЉАЊЕ ОТПАДОМ „ДУБОКО“ УЖИЦЕ*

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

***1. НАЗИВ ПРЕДУЗЕЋА: КОМУНАЛНО ЈАВНО ПРЕДУЗЕЋЕ„ЕЛАН“ КОСЈЕРИЋ***

Седиште: Николе Тесле бр.1, Косјерић

Претежна делатност: 3600 – Сакупљање, пречишћавање и дистрибуција воде

Матични број: 07110111

ПИБ: 101088191

Надлежно министарство: Министарство привреде РС

Делатности јавног предузећа/друштва капитала су: Претежна делатност КЈП „Елан“ је:

* 3600 Сакупљање, пречишћавање и дистрибуција воде.

Осим наведене претежне делатности, Јавно предузеће „Елан“ се бави и другим делатностима, као што су:

* 3811 Сакупљање отпада који није опасан
* Одржавање чистоће у граду и насељеним местима у Општини, уређење и одржавање паркова, зелених и рекреационих површина,
* Одржавање улица, путева и других јавних површина у граду и другим насељеним местима,
* Пречишћавање и одвођење атмосферских и отпадних вода,
* 9603 Погребне и сродне делатности (уређење и одржавање гробља),
* 4311 Рушење објеката,
* 4120 Изградња стамбених и нестамбених зграда,
* 4291 Изградња хидротехничких објеката,
* 4322 Постављање водоводних, канализационих, грејних и климатизационих система,
* 4329 Остали инсталациони радови у грађевинарству,
* 4781 Трговина на мало храном, пићима и дуванским производима на тезгама и пијацама,
* 4782 Трговина на мало текстилом, одећом и обућом на тезгама и пијацама (одржавање пијаца: зелене, робне и сточне, и пружање услуга на њима),
* 4941 Друмски превоз терета,
* 5221 Услужне делатности у копненом саобраћају,
* 7732 Изнајмљивање и лизинг машина и опреме за грађевинарство,
* 8230 Организовање састанака и сајмова,
* 8110 Услуге одржавања објеката

КЈП „Елан“ врши и друге делатности које служе обављању претежне делатности, уколико за те делатности испуњава услове предвиђене законом.

Надзорни одбор КЈП „Елан“ је дана 27.11.2020. године усвојио Програм пословања a Скупштина општине Косјерић је дана 24.12.2020. године донела Закључак број 06-56/2020 којим је дата Сагласност на Програм пословања КЈП „Елан“ за 2021. годину.

Дана 19.02.2021. године Надзорни одбор КЈП „Елан“ је усвојио Измене Програма пословања, а Скупштина општине Косјерић је дана 04.03.2021. године донела закључак број 06-16/2021 кјим је дата Сагласност на Измене Програма пословања КЈП „Елан“ за 2021. годину.

**II ОБРАЗЛОЖЕЊЕ ПОСЛОВАЊА**

Водоснабдевање, као основна делатност предузећа, је било уредно.

Делатности сакупљање и одвоз отпада и комунална хигијена и погребне услуге су се одвијале по устаљеној динамици.

Услед почетка радова на изградњи нове пијаце, на нову локацију коју је одредио оснивач измештен је довољан број тезги за потребе зелене и робне пијаце. Делатност се одвија без прекида и на задовољавајући начин.

Значајније ангажовање механизације и запослених је уследило након обилних снежних падавина у месецу фебруару. Осим тога, механизација је у периоду од марта до јуна била ангажована и на насипању сеоских путева, тарупирању и сечењу растиња поред сеоских путних праваца.

На иницијативу оснивача општине Косјерић извршена је измена и допуна одлуке о одржавању комуналне хигијене на територији општине Косјерић, којом је делатност одржавања два фудбалска терена поверена КЈП „Елан“.

1. **БИЛАНС УСПЕXA**

За првих шест месеци 2021. године предузеће је планирало добит од 240.366 динара. Остварена је добит од 3.158.736 динара. Укупно остварени приходи су на нивоу планираних и расходи су за 8% нижи од планираних.

Приход од водовода и канализације је за 2% виши од планираног, приход од изношења смећа је за 1% виши од планираног, приход од комуналне хигијене је за 15% виши од планираног, приход од одржавања спортских објеката је за 12% мањи од планираног јер услуга није кренула почетком месеца, већ половином марта, приход од пијачних услуга је виши за 10% од планираног, приход од погребних услуга је виши за 12% од планираног, приход од зимског одржавања је виши за 10%. Приход остварен на одржавању општинских путева и грађевинским радовима за 20% нижи од планираног. Остали пословни приходи су 25% мањи од планираних.

Трошкови материјала су за 16% нижи од планираних. Из категорије материјала веће одступање од планираног је при утрошку резервних делова где су трошкови из ове категорије виши за 25% од планираних. Трошкови зарада, накнада зарада и остали лични расходи нижи су за 6% од планираних. Трошкови производних услуга су 7% нижи од планираних. Трошкови амортизације су на нивоу планираних. Нематеријални трошкови су 9% нижи од планираних.

Остали расходи су 53% нижи од планираних.

Значајно мањи расходи на свим позицијама изузев су довели до остварења добити на овом нивоу.

1. **БИЛАНС СТАЊА**

Укупна актива и пасива су за 2% виши од планираних вредности.

Предузеће је успевало да редовно измирује своје обавезе према добављачима, обавезе по основу ПДВ-а и зараде запосленима.

1. **ИЗВЕШТАЈ О ТОКОВИМА ГОТОВИНЕ**

Готовински еквиваленти су за 79% виши од планираних. Разлог је што радови на реконструкцији ППВ-а нису завршени у другом кварталу како је планирано.

**4. ТРОШКОВИ ЗАПОСЛЕНИХ**

Трошкови запослених су у границама планираних. Зараде су исплаћене у износу који је 4% мањи од планираног услед мањег броја запослених од планираног броја за једног радника. Трошкови Надзорног одбора су на нивоу планираних а трошкови превоза радника 6% мањи од планираних.Трошкови дневница су 76% мањи од планираних.

Трошкови отпремнина су за 46% нижи од планираних.

Извршена је исплата помоћи свим радницима и то у оба квартала у износу од по 10.000 динара ради ублажавања неповољног материјалног положаја у складу са Анексом II Посебног колективног уговора за јавна предузећа у комуналној делатности на територији Републике Србије. Укупно исплаћена средства за солидарне помоћи су за 15% нижа од планираних.

**5. ДИНАМИКА ЗАПОСЛЕНИХ**

Почетком 2021. године предузеће је у радном односу имало 33 запослена у сталном радном односу и 7 запослених у радном односу на одређено време (укупно 40 запослених).

У периоду од 01.01.2021 до 31.03.2021. године један запослени из сталног радног односа је отишао у старосну пензију и запослен је један радник у радни однос на одређено време.

Број радника на дан 30.06.2021. године 32 запослена у сталном радном односу и 8 запослених у радном односу на одређено време (укупно 40 запослених). Међу 8 запослених на одређено време је и лице запослено ради замене одсутног радника до његовог повратка. Таква лица се не убрајају у ограничење броја запослених , у складу са чланом 27к Закона о буџетском систему где стоји да корисник јавних средстава који има мање од 50 запослених на неодређено време може да има највише до 7 запослених на одређено време.

**6. КРЕТАЊЕ ЦЕНА ПРОИЗВОДА И УСЛУГА**

Цене комуналних услуга су се повећале квартално током 2020. године и то само за цене из категорије корисника грађана: цена воде за 3%, цена канализације за 5% и цена услуге изношења смећа за 5%. У 2021. години неће бити повећања цена.

Цене комуналних услуга за категорију правна лица се нису мењале од 01.01.2011. године а остале цене у примени од 01.02.2013. године.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

КЈП „Елан“ не користи субвенције из буџета.

Са оснивачем су склопљени уговори за следеће делатност: Одржавање комуналне хигијене, Одржавање спортских објеката, Зимско одржавање, Превоз отпада сакупљеног на територији општине Косјерић на регионалну депонију Дубоко и остали грађевински радови по налогу оснивача (одржавање општинских путева у смислу насипања путева, чишћења канала, тарупирање и сл.)

Остварено је 1% мање прихода од делатности које су уговорене са Оснивачем.

**8. СРЕДСТВА ЗА ПОСЕБНЕ НАМЕНЕ**

У првих шест месеци 2021. године за репрезентацију је утрошено 11.866 динара што је 76% мање од планираног нивоа (план 50.000 динара).

Средства планирана за донације су 50.000 од чега је у периоду од јануара до јуна 2021. године утрошено 26.000 динара (52%).

Донете су одлуке о додели донација:

- Друштву за церебралну парализу Косјерић за потребе плаћања телефонских услуга и интернета у укупном износу од 28.000 динара (по 7.000 динара квартално),

- Удружењу пензионера општине Косјерић као финансијска помоћ у обнови народних ношњи за певачку групу „Треће доба“ у износу од 12.000 динара.

За спортске активности планирано је 50.000 динара, а исплаћеноје 42.000 и то: Атлетском клубу Косјерић 12.000 динара за реализацију меморијалне трке „Генерал Светомир Ђукић“ и Фудбалском клубу Црнокоса Косјерић 30.000 динара као финансијска помоћ за учешће на међународном турниру пријатељства у фудбалу који је одржан у Будви 17-20 јуна 2021. године.

За хуманитарне активности нису уплаћивана средства.

**9. КРЕДИТНА ЗАДУЖЕНОСТ**

Предузеће је почетком године било задужено по два основа. Како је један кредит отплаћен у месецу фебруару, предузеће се накнадно у месецу мају наново задужило.

1. За потребе отплате камиона аутосмећар, са Комерцијалном банком је склопљен уговор о кредиту на износ од 80.800 ЕУР. Рок отплате кредита је 48 месеци. Датум доспећа прве рате је 07.03.2017. године а последње 07.02.2021. године. Месечни ануитети за отплату главнице износе 1.683,33 еур а отплата се врши у динарима по средњем курсу НБС на дан уплате кредита. У фебруару месецу је завршена отплата по овом кредиту.

2. За потребе отплате камиона кипера, са Банком Интеса је склопљен уговор окредиту на износ од 38.057 ЕУР. Рок отплате је 36 месеци. Датум доспећа прве рате је 21.03.2019. године а последње 21.05.2022. године. Месечни ануитети за отплату главнице износе 1.055,59 еур а отплата се врши у динарима по средњем курсу НБС на дан уплате кредита.

3. За потребе отплате Скипа, са банком Поштанска Штедионица је склопљен уговор о кредиту на износ од 7 милиона динара. Рок отплате је 60 месеци. Датум доспећа прве рате је 08.05.2021. године, а последње 08.04.2026. године. Месечни ануитети за отплату главнице износе 116.666,67 динара.

Предузеће је у првих 6 месеци 2021. године редовно месечно измиривало обавезе по кредитима.

За период од 01.01. до 30.06.2021. године за отплату кредита плаћено је 1.439.747 динара (1.373.672 динара главница и 66.075 динара камата).

**10.ИЗВЕШТАЈ О ИНВЕСТИЦИЈАМА**

У првом кварталу 2021. године испоручена је комбинована грађевинска машина скип чија је вредност 8.865.434 динара без ПДВ-а (10.638.521 динара са ПДВ-ом) и нова клима за скип чија је вредност 235.359 динара без ПДВ-а (282.430 динара са ПДВ-ом)

У другом кварталу набављено је 10 нових контејнера запремине 1,1м³ чија је укупна вредност 350.000 динара без ПДВ-а (420.000 динара са ПДВ-ом).

**2. Назив предузећа:*ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ***

Седиште: Косјерић, Олге Грбић 5/II

Претежна делатност: 3530 Производња паре и климатизација

Матични број: 17496255

ПИБ: 101838788

Надлежно министарство: Министарство рударства и енергетике

Делатности јавног предузећа /друштва капитала су:

* 3530 Производња паре и климатизација
* 3522 Дистрибуција гасовитих горива гасоводом

Годишњи Програм пословања ЈКП''Градска топлана'' Косјерић за 2021.годину усвојен на седници Скупштине општине Косјерић.

**II ОБРАЗЛОЖЕЊЕ ПОСЛОВАЊА**

У периоду од 01.01.-30.06.2021. годинеје у потпуности испуњена обавеза производње, дистрибуције и снабдевања свих купаца топлотном енергијом.

Није било прекида у испоруци, ни рекламације купаца, иако је било много кварова током целог извештајног периода. Пуцања топловодних цеви и хаварија било је више пута, а хаварије је пратио и превелики губитак воде из система.

Остварен је губитак у износу од 8.145.000,00 динара,који је неизбежан узимајући у обзир тренутни начин пословања Предузећа.Због фиксних прихода са једне странеи раста цена мазута, куповина мазута када је најскупљи и фактурисаног утрошка електричне енергије од стране „Елкока“, уз смањење потрошње топлотне енергије за ову фирму, као и честих хаварија на топловоду може се рећи да је овај губитак реалан.

Наплата је у овом периоду била нешто боља од предузећа и установа, али и даље остаје велики проблем наплате од физичких лица нарочито у овом периоду пандемије и предложених мера. Спорна потраживања предата су надлежним извршитељима који спроводе поступак принудне наплате потраживања.

**1. БИЛАНС УСПЕХА**

Већина позиција у билансу успеха су на нивоу остварења у претходној години и плана за прво полугодиште ове године осим раста трпшкова горива и енергије за 23%.

Трошак мазута је увећан из разлога набавке квалитетнијег мазута (НСГ-С) који је скупљи од средњег (С) мазута (којег нема у продаји) за 18%, као и великогутрошка електричне енергије у износу од 1.477.000 динара, који је у ранијим годинама компезован кроз грејање „Елкока“, али је последњих година „Елкок“ смањио утрошак грејања, а самим тим и приход Предузећу.

Поред трошка горива и енергије повећан је и трошак производних услуга (поправке котла, главне циркулационе пумпе и топловода) са планаираних 185.000 динара, на 947.000 динара.

Уз приходе од продаје производа и услуга који су на нивоу планираних и остварених у прошлој години, изостали су приходи од премија и субвенција планираних у висини од 3.000.000 динара, тако да је остварен губитак у пословању у износу од 8.145.000 динара.

**2. БИЛАНС СТАЊА**

Све позиције Биланса стања су у складу са планираним или уз незнатна одступања.

Потраживање по основу продаје је и даље великотако да смањење потраживањаи даље мора бити приоритет.

Веће су и обавезе из пословања и односе се на обавезе према испоручиоцу мазута, као и обавезе према Републичкој дирекцији за робне резерве.

**3. ИЗВЕШТАЈ О ТОКОВИМА ГОТОВИНЕ**

Већина позиција у токовима готовине из пословних активности су у складу са планираним.

Инвестиционе активности нису планиране у првом кварталу.

**4. ТРОШКОВИ ЗАПОСЛЕНИХ**

Сви трошкови запослених су нижи од планираних.

**5. ДИНАМИКА ЗАПОСЛЕНИХ**

На крају периода укупан број запослених је 9 радника, као и на крају прошле године.

**6. КРЕТАЊЕ ЦЕНА ПРОИЗВОДА И УСЛУГА**

Није било промене цене производа и услуга.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Усвојеним Програмом пословања за 2021. годину, за I квартал, предвиђена је субвенција из Буџета општине Косјерић и донације из других извора у износу од 1.500.000 динара која у извештајном периоду није реализована.

**8. СРЕДСТВА ЗА ПОСЕБНЕ НАМЕНЕ**

Средства за посебне намене нису планиране Програмом пословања, па није било ни утрошка истих.

**9. ИЗВЕШТАЈ О ИНВЕСТИЦИЈАМА**

У овом извештајном периоду извршене су поправке главне циркулационе пумпе, набавка циркулационе пумпе за подстаницу у тржном центру, као и неопходне текуће поправке на мрежи, што спада у текуће инвестиционо одржавање.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у посматраном периоду је на нивоу пословања оствареног у истом периоду прошле године. Према Програму пословања за 2021. годину и даље остају основни проблеми у функционисању, а то су наплата потраживања, висока цена енергента (мазута), дотрајалост котлова и дистрибутивне мреже, као и не измирене обавезе за мазут.

Оснивач је 15. марта 2021. године са Министарством заштите животне средине закључио Уговор о суфинансирању реализације пројекта смањења загађења ваздуха пореклом из индивидуалних извора у 2021. години, а пројектом је обухваћена реконструкција производних капацитета Предузећа и конверзија енергента са мазута на природни гас. Укупна вредност радова на пројекту реконструкције је 30 милиона динара, а радови су планирани након завршетка грејне сезоне и стицања неопходних формалних услова за расписивање јавне набавке радова.

Реализацијом пројекта стичу се услови за прикључење изграђеног топловода „Зона југ“ на који су прикључени основна и средња школа са спортским халама, као и стамбена зграда код цркве, укупне грејне површине 9664 m2, чиме ће број корисника, а самим тим и приход Предузећа, значајно порасти.

Поред поменутог пројекта реконструкције котларнице, Министарство рударства и енергетике преко ЈП „Србијагас“ убрзано спроводи пројекат гасификације производних капацитета Предузећа, са циљем да се од грејне 2021/2022 мазут замени природним гасом као еколошки и економски прихватљивијим енергентом за производњу топлотне енергије.

Планиране активности на проширењу и изградњи нове котларнице и мреже морају се започети и реализовати до почетка грејне 2021/2022, што то је услов за опстанак Предузећа, јер досадашњи начин рада Предузећа је економски неодржив.

**3. Назив предузећа: *ЈАВНО КОМУНАЛНО ПРЕДУЗЕЋE Регионални центар за управљање отпадом "Дубоко" Ужице***

### ОСНОВНИ СТАТУСНИ ПОДАЦИ

Пословно име: ЈКП Регионални центар за управљање отпадом "Дубоко" Ужице Седиште: Ужице, Дубоко бб

Претежна делатност: 3821 – третман и одлагањe отпада који није опасан Матични број: 20104279

ПИБ: 104384299

Надлежно министарство: Министарство грађевинарства, саобраћаја и инфраструктуре,

Министaрство заштите животне средине, Министарство привреде

Општине Ужице, Бајина Башта, Пожега, Ариље, Чајетина, Косјерић, Лучани и Ивањица су 13.10.2005. године закључили Уговор 10 број 352-55/2005 о оснивању, изградњи и коришћењу Регионалне санитарне депоније Дубоко, којим су, као оснивачи, регулисали међусобна права и обавезе везане за оснивање, изградњу, финансирање и експлоатацију Регионалне санитарне депоније Дубоко.

Дана 24.10.2005. године на основу Анекса 1, наведеном уговору је као оснивач приступила и Општина Чачак.

Уговором о оснивању, изградњи и коришћењу Регионалне санитарне депоније Дубоко општине – оснивачи су на доста уопштен начин регулисали међусобна права и обавезе у вези оснивања, финансирања рада и изградње и експлоатације Регионалне санитарне депоније "Дубоко".

На основу оснивачког уговора и одлука скупштина оснивача, а у складу са чланом

6. Уговора 10, основано је Јавно комунално предузеће Регионална санитарна депонија "Дубоко" са седиштем у Ужицу, које је код Агенције за привредне регистре регистровано решењем БД. 99234/2005, дана 01.12.2005. године.

Агенција за привредне регистре је одлуком 8884/2010, од 31.08.2010. године, извршила промену шифре претежне делатности која се сада води под бројем: 3811.

Управни одбор је на 54 седници, одржаној 22.09.2011. године, донео је Одлуку број 54/4 о промени адресе - седишта, које од тада гласи: Ужице, Дубоко бб, што је евидентирано решењем АПР БД 129434/2011 од 20.10.2011. године.

Управни одбор је на 62 седници, одржаној 13.09.2012. године, донео Одлуку број 62/9 о промени пословног имена које од тада гласи: Јавно комунално предузеће "Регионални центар за управљање отпадом Дубоко" Ужице што је евидентирано решењем АПР БД 140011/2012 од 05.11.2012. године.

Решењем Агенције за привредне регистре број БД 68412/2019 од 17.07.2019. године констатовано је усаглашавање оснивачког акта Предузећа са Законом о јавним предузећима. Истим решењем су евидентирани председник и чланови Надзорног одбора.

ЈКП "Дубоко" Ужице делатност обавља на основу:

* Измене и допуне Дозволе о издавању интегралне дозволе за складиштење и третман неопасног отпада и одлагање отпада на депонију неопасног отпада на локацији Регионалног центра за управљање отпадом "Дубоко" Ужице (Министарство животне средине број 19-00-00739/3/2011-02 од 12.03.2021. године, регистарски број дозволе 887),
* Измене и допуне Решење о издавању интегралне дозволе за сакупљање и транспорт неопасног отпада на територији Републике Србије (Министарство заштите животне средине број 19-00-00053/1/2017-02 од 06.04.2021. године, регистарски број дозволе 2150).

Програм пословања ЈКП "Дубоко" Ужице за 2021. годину усвојен је одлуком Надзорног одбора број 9/3 од 01.12.2020. године. Решењем I број 023-154/20 од 24.12.2020. године Скупштина Града Ужица је дала сагласност на Програм пословања ЈКП "Дубоко" Ужице за 2020. годину.

### OБРАЗЛОЖЕЊЕ ПОСЛОВАЊА

**РЕАЛИЗАЦИЈА ОСНОВНЕ ДЕЛАТНОСТИ У ДРУГОМ КВАРТАЛУ 2021. ГОДИНЕ**

У Регионални центар за управљање отпадом "Дубоко" Ужице комунални отпад допрема се камионима ЈКП "Дубоко" Ужице из следећих локалних самоуправа: града Чачка и општина Ивањице, Пожеге, Бајине Баште, Лучана, Ариља и Чајетине. Комунални отпад из града Ужица сакупља и довози ЈКП "Биоктош" Ужице. Из општине Косјерић комунални отпад сакупља и довози ЈКП "Елан" Косјерић. По налогу Министарства за заштиту животне средине у ЈКП "Дубоко" Ужице је у овом периоду допремљено 1.305,56 тона плутајућег отпада из Потпећког језера поред Прибоја.

Неке од локалних самоуправа у систему Дубоко врше примарну селекцију отпада на месту настанка.

На основу Одлуке Управног одбора ЈКП "Дубоко" Ужице бр. 93/4 од 25.12.2015. године, ради се улазна контрола квалитета примарно селектованог отпада. У складу са тим, у првих шест месеци 2021. године, признато је 1,247,15 тона, што је 55,82% од укупно пријављене количине примарно селектованог отпада која износи 2.234,35 тона. Због високог нивоа нечистоћа (зеленог отпада, грађевинског отпада, кухињског отпада, влаге, пиљевине, земље, пепела и сл.) није признато као примарно селектовани отпад 505,14 тона из града Чачка, 345,82 тона из града Ужица, 76,22 тона из општине Бајина Башта, 52,54 тона из општине Ариља и 7,48 тоне из општине Ивањица.

На претоварним местима нема заосталог непревезеног отпада.

У првих шест месеца 2021. године у односу на исти период 2020. годину примљено је 3.582,72 тона више комуналног отпада. У истом периоду третирано је 719,31 тона комуналног отпада мање, а депоновано 4.608,83 тона више. У центру за секундарну селекцију отпада издвојено је 1,094.24 тона мање секундарних сировина и лаке фракције. На даљи третман отпремљено је 1,085,58,34 тона мање. У извештајном периоду 2021. године проценат селектованог отпада у односу на примљени био је 7,96%, а у истом периоду 2020. години 11,17%.

Проценат селектованог отпада је мањи у односу на исти период 2020. године због застоја у радy цементне индустрије која преузима селектовани материјал и учесталијег коришћења боловања радника у центру за селекцију отпада.

У извештајном периоду запослени у ЈКП "Дубоко" Ужице су знатно више користили боловање по више основа у односу на исти период 2020. године.

Одлагање отпада се врши на четвртој етажи према инструкцијама везаним за стабилност постојећег тела депоније. На дан 30. јуна 2021. године процењена ангажована кубатура тела депоније је 580.000 m³.

У извештајном периоду, 06.01.2021. године, завршена је реализација пројекта SUBREC који је финансиран из средстава IPA фонда. Отпад из канти, које су подељене у оквиру SUBREC пројекта допрема се у Регионални центар за управљање отпадом "Дубоко" Ужице од 25. фебруара 2020. године. До 30. јуна 2021. године укупна количина допремљене суве фракције износи 360.980 килограма. Од тога је 40% рециклабилних сировина, док је 60% лака фракција која се користи у цементној индустрији. Отпад који се сакупи из пројекта SUBREC не завршава на телу депоније.

У оквиру овог пројекта сакупљено је и допремљено у Регионални центар за управљање отпадом "Дубоко" Ужице 14.940 килограма амбалажног стакла из жутих контејнера.

У оквиру програма прекограничне сарадње Србија – Босна и Херцеговина, у сарадњи са "Регионалном развојном агенцијом Златибор" Ужице, припремљен је и предат на оцену предлог пројекта вeзан за успостављање система управљања кабастим отпадом на територији градова Ужица и Тузле (Bulky Waste Less). Пројекат је одобрен и уговор са донатором је потписан 29.12.2020. године. Реализација пројекта је отпoчела 01.03.2021. године, а предвиђено време трајања пројекта је 18 месеци.

Водећи апликант на пројекту је ЈКП "Дубоко" Ужице, а партнери на пројекту су ЈКП "Комуналац" Тузла и "Центар за екологију и енергију" из Тузле.

Средства из ИПА фонда биће искоришћена за набавку неопходне опреме (2 шредера за ситњење кабастог отпада, 40 контејнера за размештај по насељима два града). Паралелно са активностима техничког карактера, планиране су и активности везане за информативно промотивну кампању.

У извештајном периоду предузеће је остварило губитак у износу од 14.195.537 динара. Садашња цена депоновања отпада на коју су оснивачи дали сагласност није довољна за покриће оперативних трошкова пословања што директно има за последицу исказивање губитка у пословним књигама предузећа.

### БИЛАНС УСПЕХА

Пословне приходе чине приходи од депоновања, приходи од продаје селектованог отпада и остали пословни приходи.

Приходи од депоновања у директној су вези са количином допремљеног отпада. Наведени приходи умањени су за вредност признатог примарно селектованог отпада. У извештајном периоду, по налогу Министарства за заштиту животне средине, збринут је плутајући отпад са Потпећког језера, што је утицало на повећање прихода од депоновања отпада.

Приходи од продаје селектованог отпада нису остварени у планираном износу због чињенице да се и даље већински допрема примарно неселектован отпад. Из таквог отпада много је теже издвојити квалитетне материјале прихватљиве за потенцијалне купце. Поред неадекватне морфологије примљеног отпада на висину исказаних прихода утицала је и цена селектованог отпада на тржишту.

Финансијски приходи односе се на камате за средства по виђењу и средства орочена код банке као и камате наплаћене у извршним поступцима.

Остали приходи у највећем делу се односе на наплаћена отписана потраживања у претходној години. У 2021. години постигнути су споразуми о начину и динамици измирења обавеза (репрограм дуга) по основу испостављених фактура за услуге ЈКП "Дубоко" Ужице са ЈКП "Комуналац" Чачак и ЈКП "Зелен" Ариље кроз годишње Уговоре о одлагању и начину наплате услуге транспорта, пријема, третмана и одлагања комуналног отпада. Потписници су се обавезали да поштују динамику рата из споразума и измирују текуће фактуре за услугу у року од 60 дана.

Пословни расходи реализовани су у мањем износу од планираног. У највећој мери то је последица реализације набавки у складу са финансијским могућностима предузећа као и уговарања нижих цена од планираних кроз поступке јавних набавки.

Остали расходи се највећим делом односе на трошкове пореза на приход од продаје секунадарних сировина.

### БИЛАНС СТАЊА

Позиција из биланса стања, уписани а неуплаћени капитал и стална имовина, реализована је у мањем износу од планираног због кашњења у реализацији радова на стабилизацији и проширењу тела депоније.

Стање залиха материјала је веће од планираног због неутрошеног материјала до краја извештајног периода у складу са планом.

Исказана краткорочна потраживања су већа од планираних због потписаних уговора о другачијој динамици измирења доспелих обавеза. Новчана средства су исказана у већем износу од планираног због нереализованих планираних инвестиција. Поменута средства су орочена код банке.

### ИЗВЕШТАЈ О ТОКОВИМА ГОТОВИНЕ

Прилив готовине из активности инвестирања се односи на камате за средства по виђењу и средства орочена код банке као и камате наплаћене у извршним поступцима.

Одлив готовине из активности инвестирања и прилив готовине из активности финансирања знатно одступају од планираних због кашњења у реализацији радова на стабилизацији и проширењу тела депоније.

Готовина на крају обрачунског периода је већа у односу на планиране вредности. Од укупног износа од 164.478.669 динара, 127.000.000 динара се односи на орочена средства код банке за планиране инвестиције које нису реализоване у 2020. и 2021. години.

### ТРОШКОВИ ЗАПОСЛЕНИХ

Трошкови зарада, накнада зарада запослених и чланова управе обрачунати у периоду од 01.01.2021. до 30.06.2021. години, у складу су са важећим законским прописима и актима предузећа.

У оквиру осталих накнада трошкова запосленима и осталим физичким лицима исказана је и отпремнина за одлазак у пензију. Реализација не прелази планирану вредност на годишњем нивоу.

### ДИНАМИКА ЗАПОСЛЕНИХ

Укупан број запослених у ЈКП "Дубоко" Ужице на дан 30.06.2021. године је 89 од чега на неодређено време 75 запослених, а 14 запослених на одређено време. У овом извештајном периоду два запослена су засновала радни однос на неодређено време на основу Закључка Комисије за давање сагласности за ново запошљавање и додатно радно ангажовање код корисника јавних средстава Министарства државне управе и локалне самоуправе Број 112-01-00711/2021-24 од 9. априла 2021. године. Један запослени је именован на јавну функцију због чега му радни однос мирује до престанка мандата.

### КРЕТАЊЕ ЦЕНА ПРОИЗВОДА И УСЛУГА

По питању ценовне стратегије ЈКП "Дубоко" Ужице има дефинисану накнаду за основну услугу транспорта, третмана и безбедног одлагања комуналног отпада формирану сагласно Закону о комуналним делатностима. Наканада за одлагање отпада износи 2.292,00 динара по тони (Одлука Надзорног одбора број 4/7 од 09.12.2019. године). Сагласно Одлуци Управног одбора број 86/3 од 29.01.2015. године, примарна селекција отпада може да утиче на умањење вредности фактуре за депоновање.

На основу Члана 32. Оснивачког акта, Члана 28. Статута и Члана 17. Пословника о раду, Надзори одбор је у циљу обезбеђивања услова за реализацију Програма пословања ЈКП "Дубоко" Ужице за 2020. годину донео Одлуку број 6/7 од 25.05.2020. године којом се од 01.04.2020. године утврђују нове цене за пријем, третман и одлагање осталих врста отпада. Детаљни преглед цена ЈКП "Дубоко" Ужице дат је у Обрасцу 4.

Ценовна политика за продају селектованог отпада, базирана је на принципу тренутних важећих цена појединих врста материјала. Селектован отпад, издвојен приликом секундарне селекције, има карактеристике берзанске робе и пре закључивања уговора о продају прикупљају се понуде од потенцијалних купаца.

Ценовници су доступни на интернет страни ЈКП "Дубоко" Ужице.

### СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције и остали приходи из буџета нису планирани у 2021. години.

### СРЕДСТВА ЗА ПОСЕБНЕ НАМЕНЕ

Планирани и реализовани износ средстава за посебне намене за 2021. годину:

* Хуманитарне активности (планирано 50,000 дин., реализовано5,000 дин.)
* Репрезентација (планирано 250,000 дин., реализовано 115,875 дин.)
* Реклама и пропаганда ( планирано 648,000 дин., реализовано 20,455 дин.)

### ИЗВЕШТАЈ О ИНВЕСТИЦИЈАМА

У извештајном периоду реализоване су набавке приколице за транспорт аброл контејнера у износу од 2.889.000 динара, набавка багера гусеничара за рад на телу депоније у износу 14.749.000 динара, набавка шест аброл контејнера запремине 32 m3 у износу од 3.118.530 динара, реализовано је додатно улагање у средства транспорта (камион IVECO) у износу од 527.206 динара као и сервис компактора у износу од 607.876 динара.

За потребе реализације пројекта Bulky Waste Less (пројекат успостављање система управљања кабастим отпадом на територији градова Ужица и Тузле) набављена је фотоапарат - камера чија је вредност 112.316 динара и у току је поступак набавке шредера за дробљење кабастог отпада.

ЈКП "Дубоко" Ужице се преко Града Ужица обратило Министарству заштите животне средине за одобравање средстава за финансирање пројекта проширења и стабилизације тела депоније. У децембру 2020. године Министарство је Граду Ужицу уплатило 96.000.000 динара за наставак радова на овом пројекту. Средства су пренета на текућу рачун ЈКП "Дубоко" Ужице крајем године.

У извештајном периоду, због континуитета и ургентности на наставку реализације овог пројекта, настављене су активности са извођачем радова "Sade" и надзормом "IG" Бања Лука огранак Београд на анаксирањима потписаних уговора за даљи наставак започетих радова. Радови на стабилизацији и проширењу тела депоније Дубоко су почели 23.06.2021. године.

У току је реализација поступка легализације објекта – административна зграда ЈКП "Дубоко" Ужице.

### КРЕДИТНА ЗАДУЖЕНОСТ

ЈКП "Дубоко" Ужице није кредитно задужено.

### НЕТО ГУБИТАК

У посматраном периоду предузеће је остварило губитак у износу од 14.195.537 динара.

На основу Члана 103. Статута Града Ужица Градско веће на седници одржаној дана 29.08.2018. године је донело Закључак број III 023-74-1/18 у коме се, између осталог, налаже да се изврши анализа пословања ЈКП "Дубоко" Ужице од стране директора предузећа, члана Градског већа за јавна предузећа, члана Градског већа за финансије и начелника Градске управе за финансије и предложе мере за смањење губитка. У складу са тим извршена је упоредна анализа финансијског и пословног резултата и предложен списак мера за смањење губитка.

Једна од предложених мера је да се повећа цена за услугу депоновања отпада. Садашња цена депоновања отпада на коју су оснивачи дали сагласност није довољна за покриће оперативних трошкова пословања што директно има за последицу исказивање губитка у пословним књигама предузећа.

Такође, једна од мера је да се размотри могућност престанка умањења вредности фактура за депоновање по основу примљеног примарно селектованог отпада или да се смањи цена по којој се умањују фактуре.

Предложена мера је и да општине Ивањица, Пожега и Бајина Башта односно јавна комунална предузећа са њихових територија, преузму стручне сараднике за сарадњу са локалним самоуправама. Осталих шест локалних самоуправа које су у систему „Дубоко“ немају лица ангажована на овим позицијама, тако да су у неком смислу у подређеном положају у односу на оне које их имају. Са позиције пословања ЈКП „Дубоко“ Ужице ови радници нису неопходни јер се њихов посао своди на обавештавање о стању попуњености контејнера на претоварним станицама.

Поред претходно наведених мера предложено је да град Чачак односно ЈКП „Комуналац“ Чачак преузме управљање над трансфер станицом у Чачку и запослене у њој. Трансфер станица у Чачку је у власништву града Чачка и није пренета на управљање ЈКП „Дубоко“ Ужице.

Руководство предузећа, поступајући по препорукама Координационог тела, обавило је разговоре са представницима оснивача. Није постигнута сагласност у вези предложених мера о чему су сачињени записници.

Након разматрања Извештаја о пословању ЈКП „Дубоко“ Ужице за 2020. годину, Кориснички савет јавних служби града Ужица једногласно је донео препоруку Број 06-43/21-2 од 21.06.2021. године, којом се предлаже Координационом телу и Градском већу града Ужица да се размотри могућност доношења одлуке о повећању цене депоновања отпада.

**III ЗАКЉУЧНА РАЗМАТРАЊА И НАПОМЕНЕ**

У току извештајног периода и даље су на снази епидемиолошке мере које су уведене због проглашене пандемије вируса COVID-19. И поред исказаног губитка, у извештајном периоду није било поремећаја у технолошком процесу рада као ни у текућој ликвидности ЈКП „Дубоко“ Ужице.

**ЗБИРНИ ПРИКАЗ**

ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. – 30.06.2021. ГОДИНЕ (ТАБЕЛЕ 1 И 2)

|  |  |  |  |  |  |  |
| --- | --- | --- | --- | --- | --- | --- |
| Табела 1.  у 000 динара | | | | | | |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат |
| План | Реализација | План | Реализација | Реализација |
| 1 | ЈКП''Дубоко'' Ужице | 160,256 | 127,747 | 175,353 | 141,942 | -14,195 |
| 2 | ЈКП''Градска топлана'' Косјерић | 15,850 | 14,598 | 19,440 | 22,743 | -8,145 |
| 3 | КЈП "Елан" Косјерић | 37,582 | 37,547 | 37,042 | 34,415 | 3,159 |
|  | **УКУПНО** | **213,688** | **179,892** | **231,835** | **199,100** | **-19,181** |

|  |  |  |  |  |  |  |  |
| --- | --- | --- | --- | --- | --- | --- | --- |
| Табела 2.  у 000 динара | | | | | | | |
| Ред. бр. | Јавно предузеће/друштво капитала | Број запослених | | Средства за зараде (Бруто I) | | Субвенције | Кредитна задуженост |
| План | Реализација | План | Реализација | План | Стање на дан 30.06.2021. |
| 1 | ЈКП''Дубоко'' Ужице | 94 | 89 | 47,195 | 42,718 | 0 | 0 |
| 2 | ЈКП''Градска топлана'' Косјерић | 9 | 9 | 3.820 | 3.812 | 1.500 | 0 |
| 3 | КЈП"Елан" Косјерић | 41 | 40 | 18,473 | 17,670 | 0 | 8,132 |
|  | **УКУПНО** | **144** | **138** | **69,488** | **64,200** | **1,500** | **8,132** |

Из наведеног табеларног приказа (табела 1) може се констатовати код свих јавних предузећа чији је оснивач општина Косјерић да је реализација прихода за посматрани период мања од планираних као и када се посматра реализација расхода осим за ЈКП „Градска топлана“. Од три јавна предузећа, једино је КЈП „Елан“ исказао добит у пословању за период 01.01.-30.06.2021.године.

У табели бр.2 број запослених радника у ЈКП „Градска топлана је исти у односу на план за наведени период, код ЈКП „Дубоко“ број запослених мањи за 5 радника, а код КЈП „Елан“ мањи за 1 радника. Средства за зараде су исплаћена у складу са планским категоријама и није дошло до прекорачења истих за посматрани плански период.

На дан 30.06.2021 године КЈП „Елан“ је кредитно задужен у износу од 8,132,000 динара. Остала јавна предузећа нису кредитно задужена.

Препоруке за наредни период:

* Анализирати могућност повећања осталих прихода
* Потпуна контрола расхода и рационализација истих ради економске ефикасности у пословању
* Размотрити могућност смањења губитака у технолошким процесима
* Рационалније планирати инвестиције како би исте биле реализоване
* Побољшати наплату потраживања код јавних предузећа ради обезбеђивања средстава за реализацију планираних активности
* Преиспитивање цена услуга у складу са Законом и Уредбама.

Обрадио:

Дејан Павловић